Vi, to voksne og tre barn på 1, 6 og 9 år, var fire netter i det fantastiske huset til Anne og familien i starten av juli. Huset var minst like fint som på bildene. Det var god plass, hyggelig atmosfære, inspirerende interiør og det var rent og ordentlig. Våre gutter på 6 og 9var superfornøyde med å få bo på gutterommet fylt med StarWars-Lego.. Litt travelt med en ettåring i et hus med så mange trapper, men det gikk fint.
Veldig praktisk å parkere i kjelleren når en har med seg så mye bagasje som vi hadde..
Vi hadde flere hyggelige kvelder på kjøkkenet med Take-away fra restauranter i nabolaget.
Nabolaget var familievennlig og hyggelig. Vi fikk til og med testet den nye stranden en av ettermiddagene. Vi kunne ønske vi hadde enda mere tid til å være på Islands brygge. Det var en herlig stemning der og mye å ta seg til.
For å komme til sentrum brukte vi båt-bussen. Det fungerte veldig bra og var hyggelig i varmen.
Anne var en super vert. Hun tok i mot oss på ankomsdagen og fikk huset klart to timer før vi egentlig hadde avtalt. Hun har også svart raskt på alle spørsmål i forkant av oppholdet.
Dette var vår første erfaring med Airbnb, og det frister absolutt til gjentagelse. Vi kan anbefale Annes hus på det varmeste. Kunne ønske vi kunne blitt der flere dager!